Rikunarita-ORG/Wikinium huggingface dataset:
# Furigana

| Furigana |
| --- |
|

|  |  |
| --- | --- |
|

|  |
| --- |
|  |

 |

 |
|

|  |
| --- |
|  Subclase de
carácter ruby  |
|  Nome orixinal
振り仮名 (ja) 読み仮名 (ja)  |
|  Uso
lingua xaponesa  |

 |
|

| Características |
| --- |
|  Alfabeto
kana  |

 |
|

| Códigos e identificadores |
| --- |
|

|  |  |
| --- | --- |
| Freebase | /m/0323l  |

 |

 |
| Wikidata C:Commons |

Furigana
Os **furigana** (振り仮名, ふりがな) son caracteres kana (hiragana ou ben katakana) de tamaño menor que se colocan preto dun kanji ou doutro carácter para indicar a súa pronuncia.

* Na escrita vertical colócanse á dereita do carácter.
* Na escrita horizontal están situados enriba do carácter.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| 漢 | か ん |
| 字 | じ |

 | ou |

|  |  |
| --- | --- |
| かん | じ |
| 漢 | 字 |

 |

Empréganse nos seguintes casos:

* En libros escritos para nenos que non dominan a lectura dos kanji, así como nalgúns manga (bandas desñadas xaponesas)
* En caracteres que non se atopan na lista dos 1945 kanji de uso común ou Jōyō kanji.
# Hanja

| Hanja |
| --- |
|

|  |  |
| --- | --- |
|

|  |
| --- |
|  |

 |

 |
|

|  |
| --- |
|  Instancia de
sistema de escrita  |
|  Subclase de
caracteres chineses demóticos  |
|  Composto por
 gukja  |
|  Nome orixinal
한자 (ko) 漢字 (ko-hani)  |
|  Baseado en
escrita chinesa  |

 |
|

| Características |
| --- |
|  Lingua
lingua coreana  |

 |
|

| Datas |
| --- |
|  Fundación / creación
século IV a. C.  |

 |
|

| Localización |
| --- |
|  País de orixe
 Corea  |

 |
|

| Códigos e identificadores |
| --- |
|

|  |  |
| --- | --- |
| Freebase | /m/014ytf  |

 |

 |
| Wikidata C:Commons |

Caligrafía en hanja de Kim Jeong-hui (1786–1856)
O **hanja** ou **hancha** (en hangeul: 한자; en hanja: 漢字) é o nome que reciben os caracteres chineses empregados para escribir a lingua coreana. Os hanja introducíronse en Corea por vez primeira xunto co chinés literario, mais axiña foron adaptados para transcribir a fala nativa da península; os exemplos máis antigos deste uso datan do período Gojoseon.

O termo *hanjaeo* (en hangeul: 한자어; en hanja: 漢字語) refírese ao vocabulario sinocoreano, que pode escribirse en hanja. Pola súa banda, *hanmun* (en hangeul: 한문; en hanja: 漢文) designa ao chinés clásico, aínda que a propia palabra "hanja" pode usarse tamén neste sentido. Xa que os hanja non foron nunca sometidos a grandes reformas, parécense moito ao chinés tradicional e aos *kanji* xaponeses, aínda que a orde dos trazos de certos caracteres pode variar lixeiramente. En consecuencia, só unha pequena cantidade de hanja recibiron modificacións ou son únicos do coreano. Pola contra, os sistemas de escrita empregados na actualidade na República Popular da China, Malaisia e Singapur foron simplificados, polo que en xeral conteñen menos trazos que os seus correspondentes hanja.

Até a época contemporánea, os textos administrativos, históricos e literarios de Corea foron rexistrados en chinés literario, co hanja como principal sistema de escrita. Porén, en 1446 o rei Sejong promulgou o hangeul (tamén coñecido como *chosŏn'gŭl* en Corea do Norte) mediante o *Hunminjeongeum*. Este silabario non entrou oficialmente en uso até finais do século XIX e comezos do XX. Polo tanto, é necesario coñecer os caracteres chineses para estudar a historia de Corea. Ademais, a etimoloxía das palabras sinocoreanas tamén se reflicte nos hanja.

## Notas

## Véxase tamén

### Bibliografía

* Byon, Andrew Sangpil (2017). *Modern Korean Grammar: A Practical Guide* (en inglés). Taylor & Francis. ISBN 978-1351741293.
* Fischer, Stephen Roger (2004). *A History of Writing* (en inglés). Reaktion Books. ISBN 1-86189-101-6.

### Outros artigos

* Escrita chinesa
* Hangeul
* Kanji